นายกรัฐมนตรี นำคนไทยประกาศเจตนารมณ์ต่อต้านการทุจริต มีความซื่อสัตย์สุจริต ปกป้องเทิดทูนสถาบันชาติ ศาสนา พระมหากษัตริย์
นายกรัฐมนตรี นำคนไทยประกาศเจตนารมณ์ต่อต้านการทุจริต มีความซื่อสัตย์สุจริต ปกป้องเทิดทูนสถาบันชาติ ศาสนา พระมหากษัตริย์  มีจิตอาสาพร้อมทำความดี ด้วยหัวใจพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในงานวันต่อต้านคอร์รัปชันสากล(ประเทศไทย) ประจำปี 2562 ที่จัดขึ้นโดยสำนักงานคณะกรรมการป้องกันและปราบปรามการทุจริตแห่งชาติ หรือ ป.ป.ช. โดยในช่วงต้นได้มีการอ่านคำแถลงของนายยูรี เฟโดตอฟ กรรมการบริหารสำนักงานป้องกันยาเสพติดและปราบปรามอาชญากรรม แห่งสหประชาชาติ ที่สร้างแรงผลักดันในการปราบปรามการทุจริต ด้วยการรับฟังเสียงสะท้อนจากคนรุ่นใหม่ ที่กำลังเรียกร้องความโปร่งใสและสร้างความเปลี่ยนแปลง ขณะเดียวกันยังใช้นวัตกรรมและเทคโนโลยีเพื่อตรวจสอบและรายงานผลเกี่ยวกับการทุจริตและก่ออาชญากรรมนายกรัฐมนตรี ยังได้มอบรางวัล การประเมินคุณธรรมและความโปร่งใส ของหน่วยงานภาครัฐประจำปี 2562 และการแข่งขันกิจกรรมเดินวิ่ง Good Guy Run 2019 รวมพลังวิ่ง เพื่อส่งเสริมความดี ให้กับผู้ชนะเลิศ นายกรัฐมนตรี กล่าวตอนหนึ่งว่า สถานการณ์การทุจริตในประเทศไทยดีขึ้น ผู้กระทำผิดจะถูกต่อต้านและลงโทษ จากหน่วยงานและสังคม โดยแนวทางที่เชื่อว่าจะแก้ปัญหาทุจริตคอร์รัปชันได้คือ การใช้แนวทางประชารัฐในการแก้ปัญหาโอกาสนี้ นายกรัฐมนตรี ยังได้กล่าวนำคนไทยทั่วประเทศร่วมกันประกาศเจตนารมย์ในวันต่อต้านคอร์รัปชันสากล ว่า ขอประกาศเจตนารมย์ว่า จะประพฤติปฎิบัตตนด้วยความซื่อสัตย์สุจริต ไม่กระทำการทุจริต จะยึดมั่นในความยุติธรรม ยึดถือประโยชน์ส่วนรวมมากกว่าประโยชน์ส่วนตน จะปกป้องเทิดทูนสถาบัน ชาติ ศาสนา พระมหากษัตริย์ และเจริญรอยตามเบื้องพระยุคลบาท พระบาทสมเด็จพระเจ้าอยู่หัว ด้วยจิตอาสา พร้อมทำความดีด้วยหัวใจตลอดไป